Да би сарађивали са Совјетским Савезом, након Операције Барбароса важног ратног савезника Запада, Сикорски је преговарао у Москви са Јосифом Стаљином, и они су се сложили да формирају пољску војску у Совјетском Савезу, чији је циљ био да се бори на Источном фронту заједно са Совјетима. Међутим, пољска „Андерсова војска“ је одведена на Средњи исток а затим у Италију. Даљи напори за наставак пољско-совјетске сарадње су пропали због неслагања око граница, откривања Катињског масакра над пољским ратним заробљеницима који су починили Совјети, и смрти генерала Сироског. Након тога, у процесу који су многи Пољаци видели као западњачку издају, пољска влада у егзилу је постепено престала да буде признати партнер у савезничкој коалицији.